Lav et referat af nedenstående tekst:

Tekst:
Om fire uger vil strejken blandt sygeplejersker blive udvidet med yderligere 215 personer, hvis ikke der er fundet en løsning inden. Sådan lyder det i det varsel, Dansk Sygeplejeråd (DSR) tirsdag har sendt ud . - Vi bliver ved med at lægge et større og større pres på arbejdsgiverne og politikerne. For de er nødt til at komme på banen, hvis vi skal have løst den her konflikt. Det vil kræve nogle håndgribelige løfter overfor sygeplejerskerne om at rette op på mange års lønefterslæb, siger Grete Christensen, der er formand for Dansk Sygeplejeråd. Sygeplejerskerne har strejket siden 19. juni, fordi de ikke er blevet enige med arbejdsgiverne i regionerne og kommunerne om en ny overenskomst. 900 nordjyske sygeplejersker strejker Udvidelsen af strejken kommer blandt andet til at betyde, at sygeplejersker på fertilitetsklinikken på Aalborg Universitetshospital strejker fra 25. august. Den udvidede strejke omfatter dog kun fem sygeplejersker i Region Nordjylland, fortæller DSR's nordjyske kredsformand Jytte Wester. - Antalsmæssigt er det ikke mange, der bliver udtaget til strejke fra 25. august, men vi forsøger at gøre, hvad vi kan, for at påvirke arbejdsgiverne. Det er ikke livstruende, at sygeplejerskerne på fertilitetsklinikken strejker, men det er selvfølgelig frustrerende for dem, som er en del af et forløb på klinikken, siger Jytte Wester. Sygeplejerskerne har ad flere omgange udvidet strejken. Flere sygeplejersker strejker fra 10. august, hvis der ikke er fundet en løsning på konflikten inden da, og 17. august og 25. august øges antallet af strejkende sygeplejersker igen. I alt er omkring 900 sygeplejersker i Region Nordjylland en del af strejken.

Referat:
Dansk Sygeplejeråd har tirsdag meldt ud, at antallet af strejkende sygeplejersker udvides endnu en gang. Det får dog kun betydning for en håndfuld nordjyske sygeplejersker.